Καταρχήν να σου θυμίσουμε ότι το βιβλίο σέρβις είναι το «Ευαγγέλιο» συντήρησης του αυτοκινήτου σου, και ο Κατασκευαστής σαφώς ορίζει τί ποιότητας λάδι προτείνεται ως το καταλληλότερο αλλά και όλες τις εναλλακτικές ποιότητες και προδιαγραφές λαδιών που ταιριάζουν στον κινητήρα σου. Ωστόσο σημαντικό ρόλο διαδραματίζει και το πόσο συχνά αλλάζεις λάδια, όπως επίσης και το αν το αυτοκίνητο σου είναι σπορ, επιδόσεων, εάν κάνεις πολλά ταξίδια, καθώς επίσης και ο τρόπος οδήγησής σου. Συμπέρασμα: Δες καταρχήν τί ποιότητας λάδι προτείνει ο Κατασκευαστής στο βιβλίο service. Εάν θες να διαφοροποιηθείς σίγουρα μην το κάνεις προς τα κάτω, ήτοι μην επιλέξεις λάδι χαμηλότερης ποιότητας. Εάν όμως καταπονείς το αυτοκίνητό σου ή δεν σε πειράζει να πληρώσεις λίγο παραπάνω, μπορείς να διαφοροποιηθείς προς τα πάνω με κάποιο πιο ακριβό ημι-συνθετικό ή 100% συνθετικό λάδι χωρίς πρόβλημα.